《钗头凤》
清代·王时翔

琼窗口。雕阑右。轻烟半羃梨花瘦。燕儿尾。莺儿嘴。

都来勾引，酒情春思。醉。醉。醉。

银灯后。蛾眉皱。知他一样孤眠否。分离意。相思味。

裙量绣带，袖弹红泪。寄。寄。寄。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。